போகுது கோமதி கடைக்கு ” என்றாள் அவள் தாயார். தோப்பைக் குறுக்காகத் தாண்டி , சந்து வழியாக நுழைந்து , ராவுத்தரின் வீட்டு முன்னால் போய் நின்றேன். ஓட்டு வீடு. தணிந்த கூரை. முன் முற்றத்தில் வலதுபக்கம் கிணறு. காரைப் பூச்சு இல்லாத கைப்பிடிச் சுவர் இடிந்து கிடந்தது. சுவரிலும் கிணற்றைச்சுற்றித் தளத்திலும் வெல்வெட் பாசி புசுபுசுவென்று. வீட்டின்முன் வெட்டுக் கல் படிகள். நிலையில் சாக்கு விரிப்புத் தொங்கிக் கொண்டிருந்தது. “ அம்பி வந்திருக்கேன் ” என்றேன் நான் உரக்க. ஒரு சிறுமி வெளிப்பட்டாள். இரட்டையில் மற்றொன்று என்று